**OŠ „ANTUN MATIJA RELJKOVIĆ“**

 **BEBRINA**

 **ZAPISNIK SA 14. SJEDNICE ŠKOLSKOG ODBORA**

 **OD 28. KOLOVOZA 2018. GODINE**

Mjesto : Zbornica škole

Početak rada: 8,00 sati.

Prisutni članovi Školskog odbora: Mato Tominović, Goran Vračić, Natalija Lučić, Renata Poverk.

Odsutni članovi Školskog odbora: Ivana Penić, Mijo Belegić, Josip Ćosić.

Ostali prisutni:Marija Rosandić- ravnateljica

Sjednici predsjedava: Mato Tominović- predsjednik Školskog odbora

Zapisničar: Natalija Lučić

Predsjednik Školskog odbora konstatira da je prisutna većina članova te da Školski odbor može donositi pravovaljane odluke te predlaže

 **DNEVNI RED:**

1. Usvajanje zapisnika sa 13. sjednice Školskog odbora od 28.05.2018.g.

2.Izvješće o rezultatima odgojno-obrazovnog rada za šk.g. 2017./2018.-izvjestitelj ravnateljica

3. Izbor najpovoljnijeg ponuditelja za osiguranje učenika u šk.g. 2018./2019.-izvjestitelj

 ravnateljica

4. Izvješće o stanju sigurnosti, provođenju preventivnih programa te mjerama poduzetim u

 cilju zaštite prava učenika- izvjestitelj ravnateljica

5. Razmatranje zahtjeva Udruge za djecu „Bubamara“ za korištenje prostora Škole u PŠ

 Banovci za provođenje programa igraonice- izvjestitelj ravnateljica

6. Različito

Dnevni red je jednoglasno usvojen

**Ad 1)** Nema primjedbi na zapisnik sa 13. sjednice Školskog odbora održane 28.svibnja 2018.g., te je isti jednoglasno usvojen.

**Ad 2)** Ravnateljica je podnijela Školskom odboru Izvješće o rezultatima odgojno obrazovnog rada u šk.g. 2017./2018., te na isti nije bilo primjedbi.

**Ad 3)** Ravnateljica je upoznala Školski odbor s osiguravajućim kućama koje su ponudile osiguranje učenika od posljedica nesretnog slučaja u šk.g. 2018./2019. Nakon pregleda svih ponuda Školski odbor jednoglasno donosi

**ODLUKA: Za osiguranje učenika u školskoj godini 2018./2019. izabrana je ponuda Croatia osiguranja, sa godišnjom premijom od 30 kn ili 50 kn, po izboru roditelja.**

**Ad 4)** Ravnateljica je izvijestila članove Školskog odbora o stanju sigurnosti, provođenju preventivnih programa te mjerama poduzetim u cilju zaštite prava učenika. Naglasila je da Škola provodi preventivne programe kroz neposredni pedagoški rad, plakatiranjem i usmenim obavijestima te primjenjuje odredbe Protokola o postupanju u slučaju nasilja. Škola je također na početku drugog polugodišta upoznala nastavnike i učenike škole sa Pravilnikom o zaštiti prava učenika.

**Ad 5)** Članovima Školskog odbora ravnateljica je pročitala Zahtjev Udruge za djecu „Bubamara“ kojim traže suglasnost za korištenje prostora Škole u PŠ Banovci za provođenje kraćeg programa igraonice. Nakon rasprave i glasovanja jednoglasno se donosi

**ODLUKA:Udovoljava se Zahtjevu Udruge za djecu „Bubamara“ te im se daje na korištenje prostor Škole u PŠ Banovci (školski stan) , bez naknade, za provođenje kraćeg programa igraonice u školskoj godini 2018./2019..**

 Ova Odluka uputit će se osnivaču na suglasnost, a primjenjivat će se po dobivanju iste.

**Ad6)** Ravnateljica je pročitala Zahtjev Općine Bebrina kojim se traži suglasnost za korištenje prostora Škole u PŠ Stupnički Kuti za održavanje izbora za članove Vijeće mjesnih odbora Općine Bebrina dana 9.rujna 2018.g.

Školski odbor jednoglasno donosi

**ODLUKA: Udovoljava se Zahtjevu Općine Bebrina za korištenje prostora Škole u PŠ Stupnički Kuti, bez naknade, za održavanje izbora za članove Vijeća mjesnog odbora Stupnički Kuti dana 9.rujna 2018.g.**

Ova Odluka uputit će se osnivaču na suglasnost.

 Ravnateljica izvještava da se i ove školske godine nastavlja akcija plaćanja prehrane za djecu. Kako je za našu Školu odobreno plaćanje za 110 učenika Školski odbor jednoglasno donosi

**ODLUKU:Ukoliko je broj prijavljenih učenika, korisnika školske prehrane, veći od 110, koliko je odobreno za našu Školu, prednost pri ostvarivanju prava na besplatnu prehranu ostvarit će dijete koje udovoljava dva i više propisanih kriterija.**

Završeno u 9,15 sati

U Bebrini, 28.08.2018.g.

 ZAPISNIČAR: PREDSJEDNIK ŠKOLSKOG ODBORA

 Natalija Lučić Mato Tominović

KLASA: 003-06/18-01/17

URBROJ:2178/02-01/18-06